Die ander manier is die lossingsreg wat Jeremia se neef hier op hom uitgeoefen het. Dit is wanneer iemand uitgeboer het. Dan kon hy sy grond aan 'n familielid verkoop teen die prys wat die grond vir die persoon werd was tot die volgende jubeljaar.
Om te bewys dat hy nie besig is om 'n grap te maak nie, het Jeremia die saak behoorlik volgens die reg van die tyd afgehandel.
Die Here sal weer seën as Hy klaar gestraf het, en as die sondaars hulle van hulle sondes bekeer het.
In 1 Tessalonisense 1 word daar vertel dat die gemeente die evangelie onder toestande van baie swaar vervolging ontvang het, en dat hulle in hulle volharding in die geloof 'n voorbeeld geword het vir die mense van Agaje en Macedonië.
In altwee die briewe aan die gemeente van Thessalonika word hulle vermaan om te werk. Paulus skryf vir hulle dat iemand wat nie werk nie, nie mag eet nie.
Jeremia het voortgegaan en steeds vir die toekoms gewerk omdat hy besef het dat die Here nog nie die tyd beëindig het nie.
Daarom skryf die Here vir hulle dat hulle nie verskrik moet word en hulle verstand moet verloor, en nou die wederkoms van die Here in hulle skok moet misplaas en misbruik nie.
Hulle weet nie wanneer die Here kom nie. Hy is ook nog nie hier nie, en Hy wil hulle ook nie op die dag van die wederkoms kry waar hulle leeglê nie. Hulle moet verantwoordelik werk totdat die Here kom.
Ons omstandighede is anders: Ons word nie fisies vervolg nie. Wat wel waar is, is dat ons uitgelewer word aan die wêreld.
Ons word voortdurend gekonfronteer met die ligsinnigheid van die tyd waarin ons lewe – naamlik dat van plesier ‘n te groot saak gemaak word.
By ander is dit die feit dat hulle nie lewensmaats het nie. So is daar verskillende dinge wat mense in ons tyd moedeloos maak.
Wat ons doen, is dat ons nugter kyk na ons omstandighede en ons kry die dinge wat ons nodig het om die spanning te hanteer, in plek.
Vir die ligsinnigheid van die lewe, kry ons ons beginsels wat die die Here uitgestippel het, in plek.
En selfs op hierdie oomblik gaan Hy nog met sy roeping as Verlosser aan, want hy bid nog elke oomblik vir ons almal.